Diari Oficial de la Generalitat Valenciana


Sumari del DOGV 9878, del 26-06-2024 (2024/6128)

Extracte de la Resolució de 21 de juny de 2024, del director general de Labora Servei Valencià d'Ocupació i Formació, per la qual es convoquen per a l'exercici 2024 les subvencions per a fomentar la contractació temporal de persones amb discapacitat severa, així com el trànsit des de l'ocupació protegida al mercat ordinari de treball, en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6128


Data del document
:   21-06-2024

Organisme emissor
:   Labora Servei Valencià d'Ocupació i Formació

Tipus de document
:   Extracte

Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

Extracte de la Resolució de 21 de juny de 2024, del director general de Labora Servei Valencià d'Ocupació i Formació, per la qual es convoquen per a l'exercici 2024 les subvencions per a fomentar la contractació temporal de persones amb discapacitat severa, així com el trànsit des de l'ocupació protegida al mercat ordinari de treball, en l'àmbit territorial de la Comunitat Valenciana. [2024/6128]  
  
BDNS (identif.): 769992.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/769992)  
  
Primer. Beneficiaris i condicions  
Podran ser beneficiàries d'estes subvencions les entitats ocupadores de naturalesa jurídica privada, incloses les persones enquadrades en el Règim Especial de Treballadors Autònoms de la Seguretat Social, amb centre de treball a la Comunitat Valenciana que contracten, amb posterioritat a la publicació d'este extracte, persones discapacitades severes mitjançant un contracte temporal o persones discapacitades procedents d'un centre especial d'Ocupació mitjançant un contracte indefinit.  
  
Segon. Objecte  
Esta convocatòria té per objecte la concessió de subvencions per a fomentar la contractació de persones amb discapacitat en l'àmbit territorial de la Comunitat Valenciana.  
  
Tercer. Bases reguladores  
Orde 12/2024, de 20 de maig, de 2024, de la Conselleria d'Educació, Universitats i Ocupació, per la qual s'aproven les bases reguladores de les subvencions per a fomentar la contractació de persones desocupades a la Comunitat Valenciana, publicada en el Diari Oficial de la Generalitat Valenciana de 24 de maig de 2024.  
  
Quart. Quantia de la subvenció  
1. Estes subvencions es finançaran per un import global màxim de 500.000 euros, fons propis de la Generalitat.  
2. L'import de la subvenció serà:  
a) En el cas de contractacions indefinides a jornada completa de persones amb discapacitat procedents d'un centre especial d'ocupació: 14.288 euros (si hi concorre addicionalment la condició de víctima de violència sobre la dona, 23.814 euros; si hi concorre la de discapacitat severa, 31.752 euros).  
b) En el cas de contractacions temporals per un període d'entre 3 i 12 mesos a jornada completa de persones amb discapacitat severa: 992 euros pel nombre mínim de mesos de manteniment del seu contracte.  
3. Els contractes a temps parcial d'almenys 15 hores setmanals de les persones amb discapacitat severa resultaran subvencionables amb una reducció proporcional de la subvenció.  
  
Quint. Termini de presentació de sol·licituds  
El termini per a presentar sol·licituds s'iniciarà el dia 28 de juny de 2024 i finalitzarà el 10 de setembre de 2024.  
  
València, 21 de juny de 2024.- El director general de Labora Servei Valencià d'Ocupació i Formació: Antonio Galvañ Diez.